رومان

رومان ()، یازیلی ادبیاتین و اپیک نؤعون ان ایری‌حجم‌لی ژانری. ۱۲-جی-۱۳. یوز ایلده ایسپانیا، ایتالیا، فرانسه دیللرینده یازیلمیش هر بیر نثر اثرینه رومان دئییلیردی.

 ایضاحی 
"رومان" سؤزجوک فرانسه، ایسپانیا، ایتالیا و آیری دیللری‌نین داخیل اوْلدوغو رومان دیل قروپونون آدی ایله باغلیدیر. بۇ دیللرده تکیه اۆصولو ایله قلمه آلینان هر هانسی بدیعی اثر ۱۲-جی-۱۳. یوز ایلده رومان آدلاندیریلسا دا، سوْنرالار رومان اؤزل ژانر کیمی فوْرمالاشمیش‌دیر. رومان اپیک نؤعون حجم اعتباری‌له ان بؤیوک ژانردیر. رومان‌دا تصویر ائدیلن حادیثه‌لر و صورتلر داستانله مؤ قایسه‌ده چوخ چوْخ‌دور. حکایه و داستانده یازیچی، عادتاً، قهرمانین حیاتینین بللی بیر مرحله‌سینی تصویر ائتدیی حال‌دا، رومان‌دا یازیچی قهرمانی دینامیک اینکیشاف‌دا گؤسترمک، بعضاً اوْنون  بۆتون عؤمور یوْلونا نظر سالماق ایمکانی قازانیر. سیلسیله تشکیل ائدن ایکی حیصّه ‌لی رومان دیلوژی، سیلسیله تشکیل ائدن اۆچ حیصّه ‌لی رومان تریلوژی آدلانیر.

دیلوژی و تریلوگیالارم هر حیصّه ‌سی موستقیل رومان ساییلیر و هر بیری‌نین ده، بیر قایدا اوْلاراق، اؤز موستقیل آدی اوْلور. ساده‌جه، بۇ موستقیل رومانلاری آز-چوْخ عئینی کۇنو و عئینی تصاویر بیرله‌شدیریر.

 تاریخی رومانلار 
تاریخی شخصیتلرله، اوْنلارین حیات و فعالیّتی‌نین تصویری ایله باغلی اوْلان رومانلارا تاریخی رومان دئییلیر. "دومان‌لی تبریز"، یوسف وزیر چمن‌زمینلینین ملاپناه واقفدن بحث ائدن "ایکی اوْد آراسیندا " (و یاخود "قان ایچینده")، عیسی حوسینووون عمادالدین نسیمیدن بحث ائدن "محشر" اثرلری تاریخی رومان نومونه‌لری‌دیر.

قهرمانلانن دۇیغو و دۆشونجه‌لری‌نین،  داخیلی حیس-هیجانلارینین ایفاده‌سینه  گئنیش یئر وئرن، حادیثه‌لری قهرمانلارین داورانیشیندا عکس ائتدیرن رومانلار سایکولوژی رومانلار آدلانیر. یوسیف صمداوغلونون "قتل گۆنو" اثری سایکولوژی رومان‌دیر.رومان حاقیندا

ایندی  بۆتون دۆنیادا، اساساً، نثرله یازیلمیش ایری‌حجم‌لی، واحید چوخ شاخه‌لی، مؤلف طرفیندن مّعیّن‌لشدیریلمیش ایدّعا اۆزره اینکیشاف ائتدیریلیب اؤز حلینه گتیریلن بدیعی نثر اثرینه رومان دئییلیر.

 قایناقلار 

بؤلمه:یازیچیلار
بؤلمه:اۇیدورما
بؤلمه:Fiction forms
بؤلمه:Prose
بؤلمه:Novels
بؤلمه:Media formats